ระเบิดเวลา AOT
ทุกคนทราบดีว่า หนึ่งในไม่กี่อุตสาหกรรมของประเทศไทย ที่มีการเติบโตอย่างต่อเนื่องในช่วงที่ผ่านมาคือ อุตสาหกรรมท่องเที่ยว  ปี 2008 จำนวนนักท่องเที่ยวที่มาประเทศไทย 14.6 ล้านคน ปี 2018 จำนวนนักท่องเที่ยวที่มาประเทศไทย 38.3 ล้านคน  ในระยะเวลาเพียง 10 ปี จำนวนนักท่องเที่ยวเพิ่มขึ้นเกือบ 24 ล้านคน จนทำให้ในปี 2018 ประเทศไทยมีรายได้จากการท่องเที่ยวกว่า 2 ล้านล้านบาท หรือคิดเป็น 13% ของ GDP ของประเทศ  การเติบโตของอุตสาหกรรมท่องเที่ยวได้ส่งผลบวกต่อธุรกิจของ AOT ให้เติบโตอย่างต่อเนื่อง จนทำให้หุ้น AOT เป็นหนึ่งในหุ้นที่สร้างผลตอบแทนที่ดีให้แก่นักลงทุนในช่วงที่ผ่านมา
10 มิ.ย. 2562

ระเบิดเวลา AOT / โดย ลงทุนแมน
ทุกคนทราบดีว่า หนึ่งในไม่กี่อุตสาหกรรมของประเทศไทย ที่มีการเติบโตอย่างต่อเนื่องในช่วงที่ผ่านมาคือ อุตสาหกรรมท่องเที่ยว
ปี 2008 จำนวนนักท่องเที่ยวที่มาประเทศไทย 14.6 ล้านคน
ปี 2018 จำนวนนักท่องเที่ยวที่มาประเทศไทย 38.3 ล้านคน
ในระยะเวลาเพียง 10 ปี จำนวนนักท่องเที่ยวเพิ่มขึ้นเกือบ 24 ล้านคน จนทำให้ในปี 2018 ประเทศไทยมีรายได้จากการท่องเที่ยวกว่า 2 ล้านล้านบาท หรือคิดเป็น 13% ของ GDP ของประเทศ
การเติบโตของอุตสาหกรรมท่องเที่ยวได้ส่งผลบวกต่อธุรกิจของ AOT ให้เติบโตอย่างต่อเนื่อง จนทำให้หุ้น AOT เป็นหนึ่งในหุ้นที่สร้างผลตอบแทนที่ดีให้แก่นักลงทุนในช่วงที่ผ่านมา
หุ้น AOT เข้ามาจดทะเบียนในตลาดหลักทรัพย์ในปี 2004 ด้วยราคา IPO 4.2 บาท (หลังปรับการแตกพาร์) มูลค่าบริษัทเท่ากับ 60,000 ล้านบาท
ล่าสุดราคาหุ้นของ AOT บาท อยู่ที่ 66.75 บาท มูลค่าบริษัท 953,570 ล้านบาท
หมายความว่า ราคาหุ้นปรับเพิ่มขึ้นเกือบ 16 เท่า
ถ้าเราลงทุนในหุ้น AOT 1 ล้านบาท ตั้งแต่วันที่ IPO มาวันนี้เราจะมีเงินประมาณ 15.89 ล้านบาท
รายได้และกำไรของ บริษัท ท่าอากาศยานไทย จำกัด (มหาชน)
ปี 2004 รายได้ 13,974 ล้านบาท กำไร 4,770 ล้านบาท
ปี 2018 รายได้ 62,136 ล้านบาท กำไร 25,171 ล้านบาท
รายได้และกำไรที่เติบโตอย่างต่อเนื่อง ทำให้ปัจจุบัน AOT มีกำไรสะสมมากกว่า 115,200 ล้านบาท
แต่รู้หรือไม่ว่า AOT ไม่ได้บริหารสนามบินทุกแห่งในประเทศไทย
ปัจจุบัน ในประเทศไทยมีสนามบินทั้งหมด 39 แห่ง
AOT ดูแลบริหารจัดการสนามบินหลักทั้งหมด 6 แห่ง ประกอบไปด้วยสนามบินสุวรรณภูมิ สนามบินดอนเมือง สนามบินเชียงใหม่ สนามบินหาดใหญ่ สนามบินภูเก็ต และสนามบินแม่ฟ้าหลวงเชียงราย
ซึ่งสนามบินทั้ง 6 แห่งนั้นมีปริมาณผู้โดยสารเพิ่มขึ้นอย่างต่อเนื่อง
จนทำให้ปัจจุบัน สนามบินที่ AOT ดูแลนั้นรองรับผู้โดยสารเกินกว่าขีดความสามารถที่จะรองรับได้ทั้ง 6 สนามบิน
ปี 2016 ปริมาณผู้โดยสาร 120 ล้านคน
ปี 2017 ปริมาณผู้โดยสาร 129 ล้านคน
ปี 2018 ปริมาณผู้โดยสาร 139 ล้านคน
เรียกได้ว่าสนามบินตอนนี้แออัดเกินความจุไปมาก
อย่างกรณีของ 2 สนามบินหลักนั้น
ในปี 2018 สนามบินสุวรรณภูมิ มีปริมาณผู้โดยสารมาใช้บริการ 62.8 ล้านคน เทียบกับความจุที่ 45 ล้านคน
หรือแม้แต่สนามบินดอนเมือง ที่มีปริมาณผู้โดยสารมาใช้บริการ 40.6 ล้านคน เทียบกับความจุที่ 30 ล้านคน
พอเรื่องเป็นแบบนี้ AOT จึงวางแผนที่จะขยายพื้นที่ของสนามบินเพิ่มมากขึ้น เพื่อรองรับปริมาณผู้โดยสารที่คาดว่าจะเติบโตมากขึ้นในอนาคต
หลายคนอาจมองว่า ธุรกิจของ AOT นั้นแทบจะเรียกได้ว่า ผูกขาดอย่างสมบูรณ์แบบ เพราะถ้าเราต้องเดินทางด้วยเครื่องบินไม่ว่าจะเข้าหรือออกจากประเทศไทย อย่างไรเราก็ต้องใช้บริการสนามบินของ AOT
พูดอีกด้านหนึ่งก็คือ ธุรกิจของ AOT นั้นอาจไม่มีคู่แข่งอยู่เลย
แต่ถามว่า คู่แข่งที่น่ากลัวที่สุดของ AOT คือใคร?
คำตอบก็คือ การแข่งกับตัวเอง..
แข่งกับตัวเองในการขยายสนามบินให้ทัน
แข่งกับตัวเองในการพัฒนาคุณภาพบริการ
เพราะในความเป็นจริงแล้ว
ถ้าการขยายสนามบินของ AOT ล่าช้ากว่าแผน
คุณภาพการให้บริการไม่ดีเพราะความแออัด
เรื่องเหล่านี้อาจนำไปสู่ปัญหาสำคัญที่สุด คือ ความปลอดภัยของสนามบิน
หลายคนคิดว่าฝืนใช้สนามบินไปเรื่อยๆ ไม่เห็นเป็นไร
แต่ทุกๆวันที่ผ่านไป
ทุกๆวันที่คนมาใช้สนามบินมากขึ้นเรื่อยๆ
ก็เปรียบเหมือนเป็นเหมือนระเบิดเวลา ที่จะกลับมาทำร้ายบริษัทในที่สุด..
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------
References
-
-
-
-
-
-แบบฟอร์ม 56-1 ปี 2561 บริษัท ท่าอากาศยานไทย จำกัด (มหาชน)